Ritratt: Oliver Attard  Ħames timijiet tal-Hillclimb ħallew Malta lejn Braga fil-Portugall biex jirrappreżentaw lil Malta fir-Raba' Edizzjoni tal-Hillclimb Masters bejn illum u l-Ħadd li ġej. Il-Masters organizzati mill-Fédération Internationale de l'Automobile (FIA) jiġbru flimkien ir-rebbieħa tal-kampjonati nazzjonali rikonoxxuti mill-istess FIA. Il-ħames sewwieqa, membri tal-Island Car Club li jirrappreżentaw lil Malta, huma ċ-Champion attwali tal-Hillclimb Keith Camilleri, ħuh Kurt Camilleri, Kenneth Camilleri, Matthew Zammit, Zach Zammit. Jonathan Tonna huwa l-captain tat-tim.